
R E F E R A T   DE   A P R O B A R E
privind aprobarea transmiterii în folosință gratuită, pe durata execuției investiției, a unui teren aparținând proprietății private a Municipiului Brad în suprafață
 de 1.300 mp., situat în municipiul Brad, strada Dacilor, nr. 12, județul
 Hunedoara Agenției Naționale pentru Locuințe


	Programul guvernamental și Strategia Ministerului Lucrărilor Publice, Dezvoltării și Administrației pentru construcția de locuințe prevăd realizarea de locuințe pentru tineri, destinate închirierii.
	Programul de construcții locuințe pentru tineri, destinate închirierii, este implementat de Ministerul Lucrărilor Publice, Dezvoltării și Administrației (ordonator principal de credite) prin intermediul Agenției Naționale pentru Locuințe (ordonator secundar de credite) și se realizează conform prevederilor Legii nr. 152/1998 privind înființarea Agenției Naționale pentru Locuințe aprobate prin H.G. nr.962/2001, cu modificările  și completările ulterioare.
	Aceste locuințe sunt destinate tinerilor care nu au venituri suficiente pentru achiziționarea/închirierea unei locuințe în condițiile pieței, inclusiv locuințe pentru specialiști din sănătate sau învățământ, fiind realizate apartamente cu una, două și trei camere cu regim stabilit în funcție de prevederile PUG/PUZ/PUD, pe terenuri puse la dispoziția ANL de autoritățile publice locale.
	Astfel, prin Hotărârea Consiliului Local nr. 169/2019 s-a aprobat achiziționarea unui teren în suprafață de 3.700 mp. situat în municipiul Brad, strada Dacilor, nr. 12, județul Hunedoara în vederea construirii unui bloc de locuințe pentru tineri prin Agenția Națională pentru Locuințe.
	Pentru atribuirea suprafeței corespunzătoare pentru construirea unui bloc cu o scară cu 20 de unități locative, s-a procedat la comandarea unei documentații de parcelare, fiind obținută parcela de 1.300 mp. teren identificată în CF nr. 67860 Brad, număr cadastral 67860.
	Conform prevederilor  art. 3 alin. 1  și art. 8 alin. 2 din Legea nr. 152/1998 privind înființarea Agenției Naționale pentru Locuințe, cu modificările și completările ulterioare, terenul proprietatea privată a Municipiului Brad, destinat realizării obiectivului de investiții ”CONSTRUIRE DE LOCUINȚE PENTRU TINERI DESTINATE  ÎNCHIRIERII, REGIM DE ÎNĂLȚIME P + 3E + M, MUNICIPIUL BRAD, JUDEȚUL HUNEDOARA”, trebuie transmis în folosință gratuită pe durata execuției investiției, Agenției Naționale pentru Locuințe.
Astfel, am inițiat prezentul proiect de hotărâre prin care am propus  aprobarea transmiterii în folosință gratuită, pe durata execuției investiției, a unui teren aparținând proprietății private a Municipiului Brad, în suprafață de 1.300 mp. situat în municipiul Brad, strada Dacilor, nr. 12, județul Hunedoara Agenției Naționale pentru Locuințe și, implicit, abrogarea Hotărârii Consiliului Local nr. 19/2020.
	Am propus, de asemenea, asigurarea din bugetul local al Municipiului Brad a costului execuției utilităților aferente construcțiilor, precum și a sistematizării amplasamentului (apă, canalizare, energie electrică, gaze, telefonie, căi de acces, alei pietonale, spații verzi, etc.).
	Precizez că d La data intrării în vigoare a prezentei hotărâri se abrogă prevederile Hotărârii Consiliului Local nr. 19/2020.
area în folosinţă gratuită se va face prin încheierea unui contract cu o perioadă de valabilitate pe durata realizării investiției ”CONSTRUIRE DE LOCUINȚE PENTRU TINERI DESTINATE ÎNCHIRIERII, REGIM DE ÎNĂLȚIME P + 3E + M, MUNICIPIUL BRAD, JUDEȚUL HUNEDOARA”.
	În acest sens, am propus împuternicirea Primarului Municipiului Brad să semneze respectivul contract.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre  în forma prezentată.	
          Invoc în susţinerea propunerii mele prevederile art. 121,  art. 136 alin. 4 din Constituţia României, republicată,  ale  art. 288 alin. 3, art. 297 alin.1 lit. a, ale art. 349 - 353 din O.U.G. nr. 57/2019 privind Codul administrativ,  cu modificările şi completările ulterioare, ale art. 3 alin. 1 din Legea nr. 152/1998 privind înființarea Agenției Naționale pentru Locuințe  cu modificările și completările ulterioare, precum și ale  art.1 alin. 3 lit. a și art. 2 alin. 5  din Normele Metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe,  aprobate prin H.G. nr.962/2001, cu modificările  și completările ulterioare.

